《次韵寄检讨》
宋代·林敏修

济北淮南梦到稀，牢愁犹赖酒来微。欲知饭颗诗人瘦，政忆长须主簿肥。

应世君方持手板，畏人我已著山衣。春来消息甚疏阔，徙倚高原惜寸晖。

作者简介：林敏修，字子来，号漫郎，蕲春（今属湖北）人。敏功弟。有《无思集》四卷（《直斋书录解题》卷二○），已佚。事见《尚友录》卷一三、《江西诗社宗派图录》。今录诗九首。